Malaizijos oro linijų skrydis 370

+ Žuvusiųjų skaičius pagal pilietybę Pilietybė Skaičius  Australija 6  Kanada 2  Kinija 153  Prancūzija 4  Indija 5  Indonezija 7  Iranas 2  Malaizija 50  Nyderlandai 1  N. Zelandija 2  Rusija 1  Taivanas 1  Ukraina 2  JAV 3 Viso 239
Malaizijos oro linijų skrydis 370 (MH370/MAS370) – tarptautinis planuotas 2014 m. kovo 8 dienos skrydis iš Kvala Lumpūro į Pekiną. Reisą aptarnavo Boeing 777-200ER lėktuvas. Praėjus mažiau nei valandai nuo pakilimo oro skrydžių kontrolės centras gavo paskutinį signalą iš lėktuvo. Šiuo lėktuvu skrido 12 įgulos narių ir 227 keleiviai iš 15 pasaulio šalių.Malaysia Airlines MH370: Last communication revealed

 Įvykio tyrimas 
Iš karto tą pačią dieną buvo pradėti masiniai lėktuvo paieškos darbai Siamo įlankoje ir Pietų Kinijos jūroje. Kovo 12 d. paieškos darbai buvo pradėti Andamanų jūroje, o vėliau ir pietų Sumatroje, Indijos vandenyne.Malaysia Airlines Flight MH370: Oil slicks in South China Sea ‘not from missing jet’, officials say

Kovo 15 d. tyrėjai paskelbė, kad yra didelė tikimybė, jog lėktuvas po paskutinio signalo nusiųsto oro skrydžių kontrolės centrui pasuko į vakarus palei Malakos pusiasalį. Dar kelias valandas po to lėktuvas siuntė signalus palydovams.Radar Suggests Jet Shifted Path More Than Once Šalies ministras pirmininkas Najib Tun Razak pranešė, jog palydovų duomenys rodo, kad lėktuvo ryšio davikliai buvo išjungti.Crash: Malaysia B772 over Gulf of Thailand on Mar 8th 2014, aircraft missing, high degree of certainty: deliberate action

Kovo 18 d. paieškos darbuose dalyvavo 26 šalys, išplėtus juos iki Kazachstano-Turkmėnijos sienų su Tailandu ir pietine Indonezijos puse.Number of countries in SAR operations increases to 26

Kovo 20 d. Australijos ministras pirmininkas Tony Abbott paskelbė, kad ištyrus jų palydovų duomenis, Indijos vandenyne atrado du į nuolaužas panašius objektus, vienas kurių buvo apie 24 m ilgio.Missing plane: Debris sighting is best new lead Į numanomą vietą buvo nusiųsti Australijos Lockheed P-3 Orion ir Boeing P-8 Poseidon lėktuvai bei HMAS Success (OR 304) laivas.

Kovo 24 d. pasirodė dar daugiau palydovinių duomenų apie galimas nuolaužas Indijos vandenyne. Tą pačią dieną Malaizijos pareigūnai, remdamiesi Jungtinės Karalystės palydovinės įmonės „Inmarsat“ duomenimis, paskelbė, kad lėktuvas tikrai nukrito Indijos vandenyne ir jokių išgyvenusių negali būti.Missing flight MH370 lost in southern Indian Ocean, says Malaysian PM Malaysian prime minister: Missing flight MH370 ‘ended in Indian Ocean and no one on board survived’ Nei vienoje minėtoje vietoje nebuvo rasta jokių lėktuvo nuolaužų.

Balandžio pradžioje Indijos vandenyno pietuose pradėtos lėktuvo paieškos naudojant povandeninius signalų ieškiklius. Balandžio 5 d. Kinijos laivas pranešė gavęs du pulsuojančius 37,5 kHz stiprumo signalus, tikėtina, iš lėktuvo juodosios dėžės. Kitą dieną signalą pagavo ir Australijos karinio laivyno laivas „Ocean Shield“.Chinese patrol ship picks up signal in Indian Ocean MH370: Another pulse signal detected on Sunday 

Per kitą savaitę iki balandžio 15 d. nei vieno signalo nebuvo aptikta.Transcript of Press Conference, 14 April 2014

2014 m. spalio 5 d. pradėtos povandeninės lėktuvo pėdsakų paieškos, trukusios iki 12 mėnesių ir kainavusios 41 milijoną eurų.Malaysia jet passengers likely suffocated, Australia says  Nepaisant didžiausių ir brangiausių paieškos darbų aviacijos istorijoje,Search for MH370 to be most expensive in aviation history iki pat 2015 m. liepos 29 d. nieko nebuvo rasta.

2016 m. lapkričio 2 d. Australijos aviacijos saugumo tarnybos pateiktose išvadose teigiama, kad ištyrus rastą lėktuvo sparno dalį nustatyta, jog užsparniai buvo neutralioje pozicijoje, tad galimam lėktuvo nusileidimui nebuvo pasiruošta.MH370 – Search and debris examination report  

2017 m. sausio 17 d. visos lėktuvo paieškos Indijos vandenyne buvo sustabdytos. Po paieškų, vykusių 120 000 kvadratinių kilometrų teritorijoje, pasiekti reikiamų rezultatų nepavyko.MH370 Joint Communique

2018 m. sausį Nyderlandų įmonė „Fugro“ kartu su JAV „Ocean Infinity“ suplanavo naujas lėktuvo paieškas 25 000 km² teritorijoje. Vėliau paieškos teritorija išplėsta iki 48 500 km². 2018 m. birželio 9 d. šios paieškos oficialiai buvo sustabdytos. Tyrimų metu gauta informacija bei vandenyno dugno duomenys buvo perduoti nevyriausybinei kompanijai „Nippon Foundation“. 2022 m. kovą „Ocean Infinity“ teigė, planuojantys pratęsti paieškas 2023 ir 2024 m.

2024 m. kovą, praėjus 10 metų po lėktuvo dingimo, Malaizijos vyriausybė patvirtinto planus tartis su Australija ir „Ocean Infinity“ kompanija dėl naujų orlaivio paieškų.

Naujausios lėktuvo nuolaužų paieškos pradėtos 2025 m. vasario 25 d.

 Lėktuvo nuolaužų atradimas 
Nuo 2015 m. liepos 29 iki 2016 m. rugpjūčio 26 d. buvo atrasta virš 20 lėktuvo dalių, iš kurių dauguma patvirtintos, esančios nuo dingusio lėktuvo. Nuolaužos rastos prie Reunjono salos, Madagaskaro, Mauricijaus ir įvairių vietų rytų Afrikos pakrantėje.SUMMARY OF POSSIBLE MH370 DEBRIS RECOVERED (Updated 14 October 2016) 

2015 m. liepos 29 d. Indijos vandenyno Reunjono salos pakrantėje rasta, kaip manoma, Boeing 777 lėktuvo dešiniojo sparno dalis. Ši dalis rasta apie 4 000 km nuo artimiausios paieškų zonos.MH370 search: Reunion debris to be tested in France Aviacijos ekspertų teigimu, yra didelė tikimybė, kad ši dalis yra nuo Boeing 777 lėktuvo. Siekiant tuo įsitikinti, dalis buvo išsiųsta į Prancūziją profesionaliems tyrėjams.MH370 Probe: Part Number on Debris from Indian Ocean Consistent With 777, Official Says

2015 m. rugpjūčio 5 d. Malaizijos premjeras patvirtino, kad rastos nuolaužos yra nuo MH370 Boeing 777-200ER lėktuvo.Malaysia says more plane debris recovered on Reunion Island

 Lėktuvas 
Šiam skrydžiui buvo naudojamas Boeing 777 lėktuvas. Tai buvo 404-tas Boeing kompanijos pagamintas šios klasės lėktuvas. Šioms avialinijoms naujas lėktuvas buvo pristatytas 2002 m. gegužės 31 d. Toks lėktuvas turi Rolls-Royce Trent 800 tipo variklius ir jame telpa 282 keleiviai.Boeing 777 MSN 28420 Šis konkretus lėktuvas iš viso atliko apie 53 460 valandų skrydžius ir iki šiol neturėjo jokių sutrikimų.Missing MAS 777–200 had no major prior incidents Paskutinis lėktuvo techninis patikrinimas buvo atliktas 2014 m. vasario 23 d.MAS 777 underwent maintenance in Feb

Lėktuvas vežė 221 kg ličio baterijų (tokios baterijos yra sukėlusios gaisrų) ir 2 232 kg nežinomo krovinio kuris kraunant lėktuvą niekaip nebuvo deklaruotas.Mystery of lithium ion batteries in flight MH370 disappearance

 Šaltiniai 

Kategorija:2014 metai
Kategorija:Aviacijos incidentai
Kategorija:Malaizijos transportas